Predkladacia správa

Vláda Slovenskej republiky uznesením č. 324 z 11. apríla 2001 schválila „Program obstarávania služobných bytov pre zamestnancov štátnej správy“, ktorý bol aktualizovaný uznesením č. 168 z 12. marca 2003. 
Na realizáciu Programu obstarávania služobných bytov pre zamestnancov štátnej správy (ďalej len „program“) neboli vyčlenené zo štátneho rozpočtu v roku 2004 finančné prostriedky, taktiež v návrhu štátneho rozpočtu pre ďalšie roky 2005 až 2007 sa neuvažuje s vyčleňovaním finančných prostriedkov na tento program.
Ministerstvo výstavby a regionálneho rozvoja SR ako gestor programu je však povinný aktualizovať limity upravené v rámci programu a zosúľaďovať jeho podmienky s platným právnym stavom. Vzhľadom na dlhodobo finančne nezabezpečený program je jeho existencia bezpredmetná. Na základe uvedeného navrhujeme zrušiť uvedený program.
Návrh nemá finančný, ekonomický, environmentálny vplyv ani vplyv na zamestnanosť.
Materiál bol predmetom medzirezortného pripomienkového konania. K návrhu neboli uplatnené zásadné pripomienky. Vzhľadom na uvedené je na rokovanie vlády SR materiál predložený bez rozporov.